Fotózás előtt részletesen átbeszéljük, hogy az adott fotózáshoz milyen ruhadarabok passzolnak a leginkább. Általánosságban elmondható, hogy érdemes kerülni a feliratokkal vagy különféle (mese)figurákkal ellátott öltözéket, és a letisztultabb ruhákat választani, hiszen ezek a dolgok nagyon könnyen elvihetik a fókuszt a legfontosabb dologról, vagyis Rólad. A színek harmóniája is lényeges tényező: kültéren én főleg a natúr, földszíneket, és a pasztell színvilágot kedvelem, de természetesen az előzetes konzultációk alatt szívesen segítek a legmegfelelőbb ruhadarabok kiválasztásában.